**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА СЛОБОДЕН ПРИСТАП ДО ИНФОРМАЦИИ ОД ЈАВЕН КАРАКТЕР**

**Член 1**

Во Законот за слободен пристап до информации од јавен карактер ( Службен весник на РСМ бр.101/19) во член 1 по ставот (1) се додава нов став (2) , кој гласи:

„(2) Со овој закон се пропишува надлежноста и статусот на Агенцијата за слободен пристап до информации од јавен карактер.“

 Ставот (2) станува став (3) и зборовите: „друг закон” се заменуваат со зборовите: ” други закони.”

**Член 2**

Во член 3 став (1) алиниеја 6 се менува и гласи:”

„тест за јавен интерес" е задолжителна постапка која ја спроведува имателот на информацијата, пред да го одбие пристапот согласно со членот 6 став (1) од овој закон, а со која разумно проверува дали преовладува јавниот интерес што би се постигнал со објавување на информацијата наспроти интересот кој се заштитува.

 Во алинеја 7 по точката 5 се додава нова точка 6) која гласи:

”6) ќе се следи спроведувањето на законодавството”

Постојната точка 6 станува точка 7), а точката 7) станува точка 8).

**Член 3**

Насловот на членот 5 се менува и гласи:

,, Објавување на листа на иматели на информации,,

Во член 5 став (1) по зборот ” иматели на информации” се додава зборот:

”со податоци за контакт” , а по зборот ”службени лица” се додава зборот:” и податоци за контакт ”.

По ставот 1 се додава нов став (2) и гласи:

” 2) Имателот на информации од јавен карактер е должен до Агенцијата да достави известување за промена на службено лице во рок од 7 дена од денот на промената.”

Постојниот став (2) станува став (3).

**Член 4**

Во член 6 став (1) точката 1) се менува и гласи:

” 1) информација која врз основа на закон претставува класифицирана информација со соодветен степен на класификација согласно Законот за класифицирани информации (државна тајна, строго доверливо, доверливо и интерно) ”.

Точка (5) се менува и гласи: ,,информација која ги загрозува заштитените права од индустриска или интелектуална сопственост (патент,модел,мостра,стоковен и услужен жиг,ознака на потекло на производ).,,

Во ставот (2) по зборот ”недостапност” се додаваат зборовите : ”и имателот е должен да постапи согласно член 10 од овој закон”.

Во став (3) по зборовите ”спроведениот тест на” зборот ,,штетност,, се менува со зборовите ”јавен интерес”

Во став (4) пред зборот ”Документот” се додава зборот ”Доколку”, а зборовите ”го известува” се менуваат и гласат ”му овозможува пристап”.

**Член 5**

Во член 7 став 4 алинеја 2 по зборот ,,Република,, се додава зборот ,,Северна,,.

**Член 6**

1. Насловот на член 9 се менува и гласи: ”Објавување на листа на информации”.

Член 9 се менува и гласи :

”(1) Имателите на информации се должни да креираат и да водат листа на информации од јавен карактер кои ги создаваат или со кои располагаат.

2) Имателите на информации се должни навремено да ја ажурираат листата на информации и да ја објават на својата интернет страница.”

**Член 7**

1. Насловот на член 10 се менува и гласи:

” Пристап до информации”

1. Во став (1) по зборот:”интернет страница со ” се додава зборот:”навремено”, а по зборот:”објавување” се додаваат зборовите :”редовно ажурирање”

Во ставот (1) по алинеја 21 се додава нова алинеја 22 и гласи:

” - информации и податоци што се однесуваат на заштитата на здравјето на луѓето и на животната средина и”

Во став (1) алинеја 22 станува алинеја 23.

**Член 8**

Член 11 се менува и гласи:

” (1) Одговорните лица кај имателите на информации се должни за барателите на информации да обезбедат простории за увид во бараните информации, кои простории ќе бидат пристапни и за лица со попреченост.

(2) Службените лица се должни на барателите на информации да им укажуваат помош при остварувањето на правото на пристап до информациите, во согласност со овој и друг закон.

(3) На барателите кои не можат самостојно да извршат увид во документот што ги содржи бараните информации, ќе им биде дозволено да го направат тоа со помош на придружник.”

**Член 9**

Во член 12 став (1) се менува и гласи:

,,(1) Барателот пристапот до информацијата може да го бара усно и писмено. Ако барањето е поднесено во електронска форма ќе се смета дека е поднесено писмено барање. ,,

**Член 10**

Во член 13 во став (4) се менува рокот од ,,15 дена,, во рок од ,,10 дена,,.

**Член 11**

Во член 15 се брише став (2)

**Член 12**

Во член 16 во став (3) по зборот:”податоци за” се брише:”можниот застапник или ополномоштното лице, фирмата или ” и гласи:”

(3) Барањето содржи назив на имателот на информацијата, личното име и презиме на барателот на информацијата, податоци за правното лице.”

**Член 13**

Во член 18 став (1) се менува и гласи:

1. Ако имателот на информации што го примил барањето не ја создал или не располага со бараната информација веднаш без одлагање, а најдоцна во рок од три дена од денот на приемот на барањето, е должен да го препрати барањето до имателот на информации кој според содржината на барањето е имател на информацијата и за тоа веднаш да го извести барателот.”

Се додава нов став (2) и гласи:

” (2) По барањето од став 1 од овој член постапува имателот на кој му е препратено барањето.”

Ставот (2) станува став (3).

**Член 14**

Член 20 став (2) се менува и гласи:

,,(2) Решението од ставот (1) на овој член, со кое барањето делумно или целосно е одбиено задолжително содржи образложение за причините поради кои барањето е одбиено за фактите и околностите утврдени при спроведување на тестот за јавен интерес, причините поради кои е утврдено дека не преовладува јавниот интерес и за резултатите од спроведениот тест на јавен интерес.”

**Член 15**

Во член 21 во став (1) по зборот ,,веднаш,, се додаваат зборовите ,,без одлагање,,. Во рокот од ,,20 дена,, се менува со ,,15 дена,,.

По ставот (1) се додава нов став (2) и гласи:

,, (2) Ако барањата се однесуваат на информации од јавен интерес од чие објавување зависи заштита на здравјето на луѓето и на животната средина, имателот е должен да одговори веднаш без одлагање, а најдоцна во рок од три дена,,.

Ставот (2) станува став (3) кој се менува и гласи:

,,(3) Имателот на информацијата, информацијата ја дава во бараната форма. Ако бараната информација веќе постои во однапред пропишана форма и е достапна за јавноста и ако е поповолно за барателот, информацијата ќе се достави во поинаква форма од бараната. Доколку бараната информација имателот ја достави во поинаква форма, ја образложува причината за ваквиот начин на доставување.,,

 **Член 16**

 Во член 22 став (1) рокот од ,,30 дена,, се менува со ,,15 дена,,

 Во став (2) по зборот ,,веднаш,, се додаваат зборовите: ,,без одлагање,,.

 рокот од ,,седум дена,, се менува со ,,пет дена,,.

 **Член 17**

 Во член 23 по зборовите: ,,позитивно на исто,, се брише зборот ,,или слично,,.

**Член 18**

Во член 24 став (1) се менува и гласи: ,,Ако имателот на информацијата позитивно одговори на барањето, веднаш без одлагање му овозможува пристап на барателот до бараната информација и тоа со увид, препис, фотокопија или електронски запис,,.

Во став (3) по зборот ,,закон,, запирката се заменува со точка и се бришат зборовите ,,заедно со одговорот што веќе го добил.,,

Во став (4) рокот од ,,десет,, дена се заменува со рок од ,,пет,, дена.

Во став (5) по зборот ,,Агенција,, се става точка и се бришат зборовите ,,во рок од 15 дена.

**Член 19**

Во член 25 зборот ,,штетност,, се заменува со зборовите ,,јавен интерес,,.

 **Член 20**

Во член 27 во став (1) и став (2) рокот од 15 дена се менува со рок од 10 дена.

Ставот (3) се менува и гласи:

,,(3) Имателот на информацијата е должен да го спроведе решението на Агенцијата во рок од 7 дена од денот на неговиот прием и за истото да ја извести Агенцијата,,.

Ставот (4) се менува и гласи:

,,(4) Ако Агенцијата во рокот од ставот (2) на овој член не донесе решение по жалбата на барателот против првостепеното решение барателот може да поведе управен спор,,.

По ставот (4) се додаваат два нови става:

,,(5) Против решението на Агенцијата тужба за поведување на управен спор до Управен суд, поведува барателот на информацијата,,.

,,(6) Постапката по поведен управен спор е итна,,.

**Член 21**

Во членот 28 став (2) по зборот препис се брише запирката, се додава зборот ,,или,,, и по зборот ,,фотокопија,, се бришат зборовите ,,или електронски запис,,

Во став (3) по зборот ,,Република,, се додава зборот,,Северна,,.

Ставот (4) се менува и гласи: ,, (4) Имателот на информација висината на надоместокот од ставот (3) на овој член ја објавува на својата интернет страница,,.

**Член 22**

Членот 29 се менува и гласи:

(1)Агенцијата за заштита на правото на слободен пристап до информации од јавен карактер е самостоен и независен државен орган, кој работи и донесува одлуки во согласност со надлежностите утврдени со овој закон (со права, обврски и одговорности утврдени со овој закон).

(2)Агенцијата има статус на правно лице. Седиштето на агенцијата е во Скопје.

(3) Средствата за работа на Агенцијата се обезбедуваат од Буџетот на Република Северна Македонија, сопствени приходи од надоместоци, донации и други извори, согласно со закон. Надомесоците што ги наплатува Агенцијата се за: - организирање и спроведување на обука, согласно овој закон и – други надоместоци што агенцијата ги наплаќа од своето работење согласно со закон.

(4) Агенцијата за својата работа, за претходната година поднесува на усвојување годишен извештај до Собранието на Република Северна Македонија најдоцна до 31 март во тековната година.

**Член 23**

1. Член 30 се менува и гласи:

Агенцијата ги врши следниве работи:

- води управна постапка и одлучува по жалби против решението со кое имателот на информацијата го одбил или отфрлил барањето за пристап до информации на барателите,

- се грижи за спроведување на одредбите од овој закон,

- врши супервизија над спроведување на член 10 од овој Закон,

- дава предлог за поведување постапка за декласификација на доверливи документи согласно Законот за класифицирани информации ,

- подготвува и објавува листа на иматели на информации,

- дава мислења по предлози на закони со кои се уредува слободен пристап до информации,

- развива политики и дава насоки во врска со остварување на правото на слободен пристап до информациите,

- Изработува показатели за постигнување на успешност во сузбивањето на штетната практика за молчење на управата.

- води прекршочна постапка преку Прекршочна комисија која одлучува по прекршок во согласност со закон,

- организира и спроведува обука за службените, раководните и одговорните лица кај имателите на информации за правото на слободен пристап до информациите, согласно член 30-а,,

- соработува со имателите на информации во однос на остварувањето на правото на пристап до информации,

- подготвува годишен извештај за својата работа и го доставува до Собранието на Република Македонија,

- извршува работи на меѓународна соработка поврзани со извршувањето на меѓународните обврски на Република Северна Македонија, учество во спроведувањето на проекти на меѓународните организации и соработува со органите на другите земји и институции од областа на слободниот пристап до информации од јавен карактер,

- врши едукација на барателите и промоција на правото на слободен пристап на информации од јавен карактер и

- врши и други работи утврдени со овој и друг закон.

**Член 24**

1. После член 30 се додава нов член ,,30-а,, со наслов :

,,Обука за службените, раководните и одговорните лица,,

и истиот гласи:

Член 30-а

(1) Обуката е задолжителна за службените, раководните и одговорните лица и се спроведува еднаш годишно по распоредот од ставот (3) на овој член.

(2) Трошоците за обука од ставот (1) на овој член ги надоместува имателот на информации, во износ на реалните трошоци потребни за организирање и спроведување на обуката, кои ги утврдува директорот на Агенцијата со одлука.

(3) Распоредот на спроведување на обуките од ставот (1) на овој член се објавува на интернет страната на Агенцијата најдоцна до 30 ноември во тековната за следната календарска година.

(4) На обучените лица Агенцијата им издава потврда.

(5) Начинот на спроведување на обуката од став 1 на овој член, програмата за обука за информации од јавен карактер, формата и содржината на образецот за потврдата, како и начинот на водењето на евиденција за издавање потврди го пропишува директорот на Агенцијата.

 **Член 25**

 Во член 31 став (3) по зборот: ,,Република,, се додава зборот ,,Северна,,,

**Член 26**

Во член 32 став (1) став (2) и став (3) точка 1 по зборот: ,,Република,, се додава зборот ,,Северна,,.

Во став (3) точката 6 се менува и гласи: ,, Поседува уверение, сертификат или друг документ за положен испит за познавање на еден од трите најчесто користени јазици на Европската Унија (англиски, француски и германски) на ниво Б2 од Европската рефернетна рамка за јазици, издадени од установа или институција во државата или во странство, регистрирана како давател на оваа услуга,,.

**Член 27**

 Во член 33 став (1) алинеја 1 и став (2) по зборот: ,,Република,,

се додава зборот ,,Северна,,.

Ставот (3) се менува и гласи:

,,(3) Собранието на Република Северна Македонија го разрешува директорот на Агенцијата, односно неговиот заменик по предлог на Комисијата за прашања на изборите и именувањата на Собранието на Република Северна Македонија,,

По ставот (3) се додава нов став (4) кој гласи:

,,(4)Директорот на Агенцијата, односно неговиот заменик може да биде разрешен и пред истекот на мандатот за кој е именуван и во следните случаи:

-ако се утврди дека не исполнува еден од условите утврдени во членот 32 став (2) од овој закон,

-ако одбие да поднесе изјава за имотна состојба и интереси согласно со закон или ако податоците содржани во изјавата во голем дел се невистинити,

-ако не поднесе годишен извештај за работата на Агенцијата до Собранието на Република Северна Македонија ,согласно со овој закон,

-ако Собранието на Република Северна Македонија не го усвои годишниот извештај за работа на Агенцијата,

-очигледно ги прекрши правилата за судир на интереси, односно изземање во ситуации во кои директорот ,односно неговиот заменик, знаел или требало да знае за постоење на некоја од основите за судир на интереси,односно изземање предвидено со закон или

-ако без оправдани причини не ги почитува роковите за преземање одредени дејствија согласно со овој закон.,,

Ставовите (4 )и (5) стануваат ставови (5) и (6)

**Член 28**

Во член 34 став (1) алинеја 10 по зборот: ,,Република,, се додава зборот ,,Северна,,

 **Член 29**

Во член 36 став (1) по зборот ,,лице,, зборот ,,на,, се заменува со зборот ,,кај,,

Став (2) се менува и гласи:

,,(2) Извештајот од ставот (1) на овој член особено содржи:

- податоци за службените лица определени за посредување со информации кај имателите на информации,

- број на примени барања,

- број на позитивно одговорени барања,

- број на одбиени и отфрлени барања со наведување на причините за секое одбиено или отфрлено барање,

-број на повторени барања,

- број на неодговорени барања во законскиот рок,

-Број на препратени барања кај други иматели,

- и други информации од јавен карактер,

Ставот (4) се менува и гласи:

,, (4) Извештајот од ставот (3) на овој член по усвојување од страна на Собранието на Република Северна Македонија се објавува на интернет страницата на Агенцијата.

**Член 30**

Член 38 се менува и гласи:

,,Член 38

1. Глоба во износ од 500 евра во денарска противвредност за прекршок ќе му се изрече на одговорното лице кај имателот на информацијата доколку не определи службено лице определено за посредување при остварувањето на правото на слободен пристап до информации и не достави Одлука за определување службено лице до Агенцијата и не обезбеди информирање на јавноста за службеното лице согласно со член 5 став (2) и член 8 став (1) и (2) од овој закон.
2. Глоба во износ од 500 евра во денарска противвредност за прекршок ќе му се изрече на одговорното лице кај имателот на информацијата доколку:

- во предвидениот рок од 10 дена, односно 15 дена, неосновано не овозможи пристап до информацијата согласно со членовите 20 став (3), 21 и 22 од овој закон.

-го попречува службеното лице да го спроведе решението на Агенцијата во рок од 15 дена од неговиот прием согласно со членот 27 од овој закон.

- постапи спротивно на членот 6 став (3) од овој закон.

- не го спроведе решението на Агенцијата во рок од 7 дена од неговиот прием, согласно со членот 27 став 3 од овој закон.

- навремено не ги објави и редовно не ги ажурира информациите согласно со членот 10 од овој закон.

**Член 31**

Во член 39, алинеја два се менува и гласи:

* редовно не ги објавува информациите поврзани со примените барања за слободен пристап до информации во тековната година;

алинеја три се менува и гласи:

* редовно не ја ажурира листата на информации кои ги создал и со кои располага и не ја објавил на својата интернет страница согласно со членот 9 од овој закон,

Во алинеја шест, рокот од ,,20 дена,, се менува со рок од ,,10 дена,, а рокот од ,,30,, со рок од,, 15 ,, дена. По зборот членовите се додава ,,20,, .

Во алинеја осум, ставот ,,(3),, станува став ,,(2),,

Во алинеја девет, рокот од ,,15,, дена се менува со рок од ,,7,, дена.

**Член 32**

Во член 40 се додава нов став (2) и гласи:

,,(2)Заради поефикасно извршување на своите надлежности Агенцијата формира Сектор за водење на прекршочна постапка како организациона единица која се грижи за спроведување на прекршочните постапки,,

Ставот (4) се менува и гласи:

,,(4)Прекршочната комисија води евиденција за издадените прекршочни платни налози и за исходот на покренатите постапки,,

Ставовите (2) , (3) ,(4) , (5) , (6) и (7) стануваат ставови (3), (4), (5),( 6), (7) и (8)

**Член 33**

Во член 43став (1) после зборот ,,Република,, се додава зборот ,,Северна,,.